stanford-oval/wikipedia huggingface dataset:
עלי באבא וארבעים השודדים

עלי באבא מתחבא על העץ וצופה בשודדים
עלי באבא (בערבית: علي بابا) הוא דמות מהסיפור עלי באבא וארבעים השודדים (בערבית: علي بابا والأربعون لصا). סיפור זה, הכלול בגרסאות שונות ורבות של מקבץ הסיפורים אלף לילה ולילה, צורף לגרסה האירופית במאה ה-18 על ידי המתרגם הצרפתי אנטואן גלן. זהו אחד הסיפורים המפורסמים ביותר מבין סיפורי אלף לילה ולילה והוא זכה למגוון גרסאות בספרים, סרטים ועוד. כמו כן, פורסמה גרסת ילדים במאה ה-19 בה דאגו להוריד את החלקים האלימים והתיאורים המיניים.
הסיפור עוסק בעלי באבא, חוטב עצים עני אשר מגלה את מערת ארבעים השודדים הסודית ומצליח להיכנס אליה עם הסיסמה "שומשום היפתח". השודדים מגלים זאת ומנסים להרוג את עלי באבא, אך לצערם הרב שפחתו הנאמנה מסכלת את מזימתם. בתמורה, הוא מחתן אותה עם בנו ומצליח לשמור על סוד המערה והאוצר הסודי.
רקע היסטורי על הספר והסיפור

סיפורי אלף לילה ולילה הם אוסף של סיפורי עם ערביים שמקורם בפרס, הודו, סין ובעמי ערב השונים. הסברה הרווחת כי האוסף הראשון של סיפורי אלף לילה ולילה נכתב במאות ה-8–9. אוסף סיפורי אלף לילה ולילה תורגמו לראשונה מערבית על ידי המתרגם הצרפתי, אנטואן גלן, שקרא ל-12 כרכיו בשם, Les Mille et une nuits, contes arabes traduits en français – "אלף לילה ולילה – סיפורי ערב מתורגמים לצרפתית". זהו התרגום הראשון מערבית של אוסף הסיפורים והוא פורסם בין השנים 1704–1717. גלן היה אוריינטליסט צרפתי שחי במאה ה-18 והודה כי הסיפור "עלי באבא וארבעים השודדים", כמו גם הסיפור על "אלאדין ומנורת הקסמים", לא הופיעו בטקסט הערבי המקורי וכי הוא שמע אותם ממספר סיפורים חלאבי בשם חנא דיאב (בערבית: حنا دياب). בתאריך ה-27 במאי 1709, הכניס גלן לראשונה ליומנו את הפתיחה של הסיפור "עלי באבא וארבעים השודדים" ששמע מדיאב, אף יש חוקרים הטוענים כי תרגומו של גלן היה חסר לעומת המקור.
תרגום נוסף שזכה לפרסום רב הוא תרגומו של סר ריצ'רד פרנסיס ברטון (Richard Francis Burton), "ספר אלף לילה ולילה" - The Book of the Thousand Nights and a Night, עבודת תרגום שהוגדרה כספרות ילדים ויצאה לאור בשנים 1885–1887. ברטון הוציא את הספר בעשרה כרכים ולאחר ההצלחה הרבה שלהם הוציא אוסף נוסף בן שישה כרכים שנקרא The Supplemental Nights to the Thousand Nights and a Night – "הלילות הנוספים לאלף לילה ולילה". עוד לפני הפרסום המלא, ברטון הואשם על ידי מבקרים רבים מלונדון שבחר לתרגם ספרות זו ללא צנזורה, מרובה בתיאורים ארוטיים ואף פורנוגרפיים, דבר שלא היה אופייני כלל לתקופה הוויקטוריאנית בה חי. ברטון בחר להוסיף בתרגומו הערות שוליים שסיפקו לקורא המערבי נקודת מבט חדשה על המיניות במזרח. הערות השוליים של ברטון כללו ניתוח אנתרופולוגי אישי שלו את המזרח, תיאורים של מנהגים מיניים כגון אכזריות, מעשי סדום, סריסות, יחסי מין בין גזעים שונים של אנשים ומילת נשים. ההתמקדות של ברטון במיניות הערבית המזוהמת גרמו לקורא המערבי לתחושת אי נוחות מפני שהיה רגיל לקרוא סיפורים טהורים ממיניות על המזרח. התרגום המיני האלים של ברטון שיבש את תפיסת התרבות האנגלית והמערבית את המזרח ולכן מותג כפורנוגרפי. ראשית, ברטון הצליח לפרסם מהדורה מוגבלת לחבריו הקרובים ולמזמינים מראש בלבד, מהדורה שעקפה את חוקי הצנזורה הקשים באנגליה. לבסוף, למרות שתרגומו הארוטי והפורנוגרפי נתקל בקשיים רבים, הוא הצליח לצאת לאור וזכה לפרסום מלא כמוזכר לעיל. הפרסום הוצדק בטענה כי עבודתו של ברטון תוכל לסייע לאימפריאליזם האנגלי במזרח. עבודת התרגום של ברטון פתחה אשנב לחברה המוסלמית, לכן המערב תפס את עבודת התרגום כמועילה וחשובה בנוגע להתמודדות עם אותה חברה, במיוחד במצרים שהבריטים הגיעו אליה בשנת 1882. ברטון עצמו הודה כי עבודתו מספקת מידע חשוב על החברה המוסלמית, ויכולה ללמד את המערב כיצד להתמודד עם החברה המוסלמית. פרסום הספר סיפק תמיכה נוספת לתפיסה האוריינטליסטית, הטוענת כי בארצות ערב ובמזרח קיים היעדר מוסר תרבותי.
בעברית, התרגום הראשון לספר "אלף לילה ולילה" יצא לאור בין השנים 1947–1971 ב-32 כרכים שונים על ידי יוסף יואל ריבלין, מזרחן ישראלי וחבר האקדמיה ללשון העברית. ריבלין תרגם את הספר מהמקור בערבית, אותו מקור ששימש את גלן לתרגומו בצרפתית. ישנה גרסה עברית נוספת של ד"ר חנה עמית-כוכבי שיצאה לאור בין השנים 2008–2010 ונקראה "לילות ערב". על עבודת התרגום קיבלה עמית-כוכבי את פרס טשרניחובסקי לתרגומי מופת לשנת 2010. יצא לאור בהוצאת כתר תרגום ועיבוד לילדים על ידי ד"ר יואל שלום פרץ (שנת ההוצאה 1987).
השפחה מרג'אנה כאבן בוחן לתפיסת העבדות בחברה המוסלמית הימי ביניימית

סיפורי אלף לילה ולילה הם אחד המקורות המשמעותיים לחקר החברה המוסלמית הימי ביניימית. כמקרה בוחן לטענה זו נתמקד בשפחה מרג'אנה ותפיסת החברה המוסלמית את העבדות באותה תקופה. בחברה המוסלמית הימי ביניימית היה נהוג להביא עבדים מאזור אתיופיה, סודאן (בערבית: ארצות השחורים, ובערבית בת-התקופה הכוונה לאפריקה שמדרום לסהרה), גאורגיה והקווקז. כנהוג בחברות עבדים, גם בחברה המוסלמית הם היו מעוטי זכויות, תחת סמכות בעליהם, ללא קשר לדתם, מינם או גילם.
בסיפורנו, קאסם נישא לאשה שירשה הון רב ולקח לעצמו שפחה, אותה שפחה הייתה מרג'אנה השחורה ויפת התואר ששירתה את קאסם וביצעה את משימותיה השונות בבית. בחברה המוסלמית הימי ביניימית רווחה הטענה כי השפחות מאותן אזורים ניחנו ביופי רב ועבודתן בבית אדונם הייתה בעיקר בישול, תפירה, משימות בזויות, נגינה וריקוד. לאחר מותו של קאסם, עלי באבא לוקח את אשת אחיו לאשה ואת מרג'אנה כשפחתו. בימי הביניים היה נהוג שעבד/שפחה שלא שוחררו, בעת מות בעליהם הופכים לרכוש יורשו של בעליהם המת. במקרה של עלי באבא, הוא היה היורש היחיד לקאסם ולכן ירש את השפחה מרג'אנה.
מכאן מתחיל הסיפור להיות דרמטי ומותח כאשר מרג'אנה מסכלת כל ניסיון של השודדים להגיע ולרצוח את עלי באבא מפני שגילה את סוד המערה. בתמורה להצלת בני הבית, עלי באבא מחליט לשחרר את מרג'אנה ולהשיא אותה לבנו מוחמד. בחברה המוסלמית הימי ביניימית, בעל העבד/שפחה יכול להחליט למי להשיא אותו/אותה אך לא יוכל להפריד ביניהם לאחר המעשה. בסיפורנו, בנו של עלי באבא אף טוען כי רצה את מרג'אנה לאשה עוד לפני שאביו החליט על כך. בנוגע לעניין הנישואין בחברה המוסלמית הימי ביניימית, היה נדיר לראות שפחה ששוחררה מבלי שנישאה לגבר שיכול לתמוך בה ולספק לה בית, לבוש ואוכל. בעיקרון, גם אחרי ששוחררו, היו העבדים והשפחות חייבים בנאמנות לבעליהם המשחררים, והבעלים חייבים להמשיך ולדאוג להם. כך גם בסיפורנו, עלי באבא משיא את מרג'אנה לבנו בידיעה שהאחרון ידאג לכלכל את מרג'אנה, הרי האוצר החבוי גלוי רק למשפחתו שלו.
על אף הכותרת, המציבה את עלי באבא כדמות המרכזית, בסיפור "עלי באבא וארבעים השודדים" ניתן לראות כי מרג'אנה היא הגיבורה. מרג'אנה גרמה למותו של קאסם להיראות טבעי על ידי כך שדיברה עם הרוקח בדבר תרופה למחלתו ושיחדה את באבא מוסטפא לתפור את גופתו של קאסם. בנוסף, מרג'אנה גרמה לבלבול השודדים כשסימנה את דלתות השכנים בסימנים זהים, שפכה שמן רותח לנאדות השמן שבהן התחבאו השודדים ואף רצחה את מנהיגם לעיניי עלי באבא ומוחמד בנו, כל זאת על-מנת להציל את בעליה ומשפחתו ללא תמורה.
השפעות בתרבות המודרנית > סרטים

עלי באבא וארבעים השודדים (1944) - סרטו של ארתור לובין מחייה את עלילות עלי באבא בהוליווד הבירה. לאחר שח'ליפות בגדד נכבשת על ידי המונגולי הולאגו חאן, בורח יורש העצר הקטין עלי למדבר, שם הוא חובר ללהקה של ארבעים גנבים המסתתרים במערה סודית הנפתחת במילים "שומשום היפתח" (Open Sesame). עלי הופך במהרה למנהיג החבורה ומוביל אותה למרד נגד הכובש הזר, באותו היום שבו אהובתו לשעבר עומדת להינשא להולאגו ח'אן.
לילות ערב (2000) - גרסת הולמרק לאגדת "אלף לילה ולילה". הסולטאן ניצל מהתנקשות שקשרה אשתו כנגדו ומתה בזרועותיו. כועס ופראנואיד, מתוך רצונו לא לאבד את כסאו, הוא מתכונן להינשא לנשות הארמון ולהוציאן להורג למחרת. שחרזדה (מילי אביטל) בת הוזיר, המאוהבת בו מילדות, מתנדבת להינשא לו ולעצור את ההוצאות להורג. היא מתחילה לספר לו אגדות בשעות הלילה ומפסיקה במחצית הסיפור. הסולטאן דורש לדעת את הסיום והיא מוכנה לספר לו רק בלילה הבא ומתחילה חצי סיפור נוסף. כך היא מספרת לו מעשיות על עלי באבא ו-40 השודדים ועל אלאדין ומנורת הקסמים בתקווה שיקבלה כאשתו הנאמנה. שחרזדה חייבת לרתק את המלך כל פעם מחדש, אם תכשל רק בסיפור אחד, המלך לא יהסס להרוג אותה.
השפעות בתרבות המודרנית > סרטים מצוירים

פופאי המלח פוגש את 40 השודדים של עלי באבא (1937) – בסרט, פופאי נתקל ומביס את ארבעים השודדים ואת מנהיגם.
אלאדין ומלך הגנבים (1996) – 40 השודדים משחקים חלק בלתי נפרד מהסרט אך העלילה שונה מהסיפור המקורי של עלי באבא שכן הותאמה לסרט של דיסני.
עלי באבא (1997) - בסרט מוצגים שבעה שודדים במקום 40 וכמו כן עלי באבא גר עם אמו ועם מורגנה (המוצגת כאחותו) ועם אחיו, לאחר שאביו נעבד בים. קאסים מוצג כדודו. וכמו כן, עלי באבא מתחתן עם נסיכה.
בסדרת האנימה "מאגי: מבוך הקסם" (2013) אחת הדמויות הראשיות קרויה על שם עלי באבא.
השפעות בתרבות המודרנית > סיפורת

עלי בבא וארבעים השודדים ועוד סיפורים (1945) - מעובד ומתורגם בידי א. ל. יעקבוביץ' (אברהם אריה עקביא), תל אביב: יזרעאל.
עלי באבא וארבעים השודדים (1982) – ספר מסדרת אלף לילה ולילה אשר אייר דודו גבע וסיפר אבי סולומונוביץ' בשפה העברית.
אלף לילה ולילה עלי בבא וארבעים השודדים (1988) – מאת אמבל ויליאמס אליס, תרגומו של צבי ארד לשפה העברית.
סיפורי אלף לילה ולילה (2012) – מסופרים וערוכים על ידי שלמה אבס.
השפעות בתרבות המודרנית > הצגות

עלי באבא וארבעים השודדים (2003–2004) - המחזמר "עלי באבא וארבעים השודדים" אותו כתב אסף אשתר, מבוסס על הסיפור הפופולרי ביותר מבין "סיפורי אלף לילה ולילה". בין משתתפי המופע: צביקה הדר (2003)/סמי הורי (2004) בתפקיד עלי באבא, אסף אשתר (בשתי הגרסאות) בתפקיד החמור חבוב, סופי צדקה (2003)/מירי בוהדנה (2004) בתפקיד יסמין המשרתת, טל מוסרי (2003)/אריק משעלי (2004) בתפקיד טינבד מוכר התרופות והשיקוים, זאב רווח לסירוגין עם ישראל (פולי) פוליאקוב (בשתי הגרסאות) בתפקיד ראש השודדים סבאח אל פול, יגאל עדיקא (2003)/צחי נוי (2004) בתפקיד אחיו של עלי באבא קאסים, ליאת אחירון (2003)/אפרת כהן (2004) בתפקיד אשתו החומרנית מטבוחה, וחיליק כהן (שגם עשה את הכוריאוגרפיה למחזמר זה בשתי הגרסאות) בתפקיד סגנו האישי של ראש השודדים.
עלי באבא וארבעים השודדים (2009) - המחזמר "עלי באבא וארבעים השודדים", אותו כתבה סמדר שיר, מבוסס על הסיפור הפופולרי ביותר מבין "סיפורי אלף לילה ולילה". בין משתתפי המופע: ימית סול בתפקיד שחרזדה, ג'קו אייזנברג בתפקיד המלך, רודריגו גונזלס בתפקיד עלי באבא, יגאל עדיקא בתפקיד אחיו קאסם, בתפקיד אשתו החומרנית מיקי קם ואת תפקיד ראש השודדים גילם אורי גבריאל.
השפעות בתרבות המודרנית > משחקי וידאו

עלי באבא ו-40 השודדים (1982) – משחק של חברת סגה (Sega), יצא בעיקר למשחקיות ארקייד.
Sonic and the Secret Rings – סדרת משחקי סוניק (2007) בהשראת אגדות וסיפורי פנטזיה שונים שבה קיימת גרסה של עלי באבא במשחק שאותה מגלמת הדמות זנבות.
Sly Cooper: Thieves in Time – הוא המשחק הרביעי (2013) בסדרת המשחקים Sly Cooper ובו מופיעה חבורת גנבים המתוארת ב-40 השודדים.
גלריית תמונות

מופע 'הפנטזיה של עלי'. מדובר במתחם גדול של ארמונות ואוהלים סמוך למרקש, מרוקו המכיל מוטיבים רבים מסיפורי אלף לילה ולילה, ובמרכזו בכל ערב מוצג המופע הנ"ל ובו מככבים 40 פרשים חמושים המדמים את 40 השודדים.
עלי באבא מראה לאשתו את האוצר שמצא
מנהיג השודדים מחפש את ביתו של עלי באבא
השודדים הורגים את קאסם
ארבעים השודדים
מרג'אנה משלמת לבאבא מוסטפא
מרג'אנה שופכת שמן על השודדים
קאסם יושב במערה
הערות שוליים

↑  1. B. MacDonald, Duncan, "Ali Baba and the Forty Thieves" in Arabic from a Bodleian MS, the Journal of the Royal Asiatic Society of Great Britain and Ireland, עמ' 327-386
↑  2. C. Torrey, Charles, The Newly Discovered Arabic Text of "Ali Baba and the Forty Thieves",, the Journal of the Royal Asiatic Society of Great Britain and Ireland, עמ' 221-229
1 2  3. Kennedy, Dane, "Captain Burton's Oriental Muck Heap": The Book of the Thousand Nights and the Uses of Orientalism, Journal of British Studies, עמ' 317-339
1 2  4. Colligan, Colette, "Esoteric Pornography": Sir Richard Burton's Arabian Nights and the Origins of Pornography, Victorian Review, עמ' 31-64
1 2 3 4 5 6 7 8 9 10 11  יוסף יואל ריבלין, אלף לילה ולילה, קריית ספר ירושלים, 1956
1 2 3 4 5 6 7 8 9 10 11 12  חנה עמית כוכבי, לילות ערב: מבחר מאלף לילה ולילה, כרך ב', בבל, 2010
1 2 3 4  6. William Lane, Edward, Arabian Society in the Middle Ages, Chatto and Windus, Piccadilly., 1883
1 2  5. Farag, Rofail, "The Arabian Nights: A Mirror of Islamic Culture in the Middle Ages", Arabica, עמ' 197-211
| --- | --- |
בקרת זהויות :  NLI: 987007289014405171  BNE: XX3565484  BnF: cb12008304k (data)  GND: 1058925989  LCCN: n79097338  SUDOC: 028199413  VIAF: 309546975   WorldCat (עם VIAF): 309546975
שרפות קטנות בכל מקום

| --- | --- |

 מבוסס על:  שריפות קטנות בכל מקום 
 סוגה:  סדרת דרמה, סדרה המבוססת על ספר 
 כותבים:  ליז טיגלאר 
 שחקנים:  ריס וית'רספון  רוזמרי דה ויט  ג'ייד פטיג'ון  לקסי אנדרווד  איזבל גרביט  קרי וושינגטון  ג'ושוע ג'קסון  Gavin Lewis 
 ארץ מקור:  ארצות הברית 
 מקום התרחשות:  שייקר הייטס 
 מספר עונות:  1 
 מספר פרקים:  8 
 הפקה
 חברת הפקה:  Hello Sunshine, ABC Signature Studios 
 שידור
 רשת שידור:  הולו 
 תקופת שידור מקורית:  18 במרץ 2020 – 22 באפריל 2020
 קישורים חיצוניים
 אתר רשמי
 דף התוכנית ב-IMDb
 
שרפות קטנות בכל מקום (באנגלית: Little Fires Everywhere) היא מיני-סדרת דרמה טלוויזיונית אמריקאית, מבוססת על הספר מאת סלסט אינג הנושא את שם הסדרה, שיצא בשנת 2017.
המיני-סדרה שודרה בבכורה ברשת הטלוויזיה הולו ב-18 במרץ 2020 והיא מורכבת משמונה פרקים. בסדרה מככבות ריס וית'רספון וקרי וושינגטון, שניהם כיהנו כמפיקות בפועל, לצד ליז טיגלאר, לורן נוישטדר ופילאר סאבון. עלילת הסדרה ממוקמת בפרברי העיר קליבלנד, אוהיו בסוף שנות ה-90, ומציג יחסי כוחות בין שתי אמהות מרקע סוציו-אקונומי שונה.
סקירה

הסדרה מגוללת את סיפורן של שתי האימהות מיה וורן ואלנה ריצ'רדסון. מיה נוסעת עם בתה פרל במשך כל חייה מערים שונות על מנת לקדם את האמנות שלה. מאוחר יותר אנו מגלים כי הסיבה האמיתית היא לברוח מההורים הביולוגים של הבת שלה. אלנה היא אמא מהפרוורים אשר משכירה למיה ולפרל את הדירה שלה. כשהן מכירות אלנה מאוד חברותית עם מיה ואפילו מציעה לה לעבוד אצלה בבית בתור העוזרת שלה. מיה מסרבת להצעה ומוצאת עבודה בתור מלצרית במסעדה סינית. מאוחר יותר מיה מסכימה להצעה של אלנה כדי להרוויח עוד כסף. בהמשך הסדרה נכנסת דמות נוספת בשם ביבי שו, אישה אסיאתית בשנות ה-20 לחייה אשר הניחה את הבת של מול תחנת דלק בגלל שלא היה לה כסף לאוכל עבורה. ביבי ומיה מוצאות את הבת שלה ומגלות שהיא אומצה על ידי חברה של אלנה. שתיהן נלחמות על הילדה ואלנה ומיה מגיעות לפיצוץ. הסדרה מסתיימת בכך שאלנה מכריחה את מיה ופרל לעזוב את הדירה, ביבי מפסידה במשפט על ביתה אך חוטפת אותה והבית של משפחת ריצ'רדוסן עולה באש.
שחקנים

ריס וית'רספון - אלנה ריצ'רדסון, עיתונאית ואם לארבעה מתבגרים.
קרי וושינגטון - מיה וורן, אמנית מוכשרת שעובדת במשרה חלקית כמלצרית, והיא אמה של פרל.
ג'ושוע ג'קסון - ביל ריצ'רדסון, עורך דין ובעלה של אלנה.
רוזמרי דה ויט - לינדה מקאלו, חברת ילדות של אלנה.
ג'ייד פיטיג'ון - לקסי ריצ'רדסון, בתם הבכורה של אלנה וביל, וסטודנטית שנה א' באוניברסיטה.
לקסי אנדרווד - פרל וורן, בתה של מיה, סטודנטית מחוננת ומשוררת מתחילה.
ג'ורדן אלסאס - טריפ ריצ'רדסון, בנם השני של אלנה וביל, ספורטי פופולרי בתיכון.
גווין לואיס - מודי ריצ'רדסון, בנם השלישי של אילנה וביל, ידיד טוב של פרל.
מייגן סטוט - איזי ריצ'רדסון, בתם הרביעית של אלנה וביל, אמנית והכבשה השחורה של המשפחה בת הזקונים של אלנה וביל.
הערות שוליים

↑  הסדרה החדשה של ריס ווית'רספון תעשה לכם דז'ה וו, באתר ynet, 23 במרץ 2020
הצעצועים העזובים

| --- | --- |
 
 מבוסס על:  סדרת הספרים ״הצעצועים העזובים״
 יוצרים:  ג'יימס סטיבנסון 
 מדבבים:  בוב הוסקינס ג'ואנה לאמלי אנדרו סאקס קייט סאקס
 מדבבים בעברית:  מירב גרובר אור אזולאי מומי לוי יוסי וידר לירז ברגמן
 ארץ מקור:  הממלכה המאוחדת 
 מספר עונות:  1 
 מספר פרקים:  26 
 הפקה
 מפיק:  קארן דייווידסן
 אורך פרק:  11 דקות
 שידור
 רשת שידור:  ITV (CITV)
 תקופת שידור מקורית:  1997–1999
 קישורים חיצוניים
 דף התוכנית ב-IMDb
 
| --- | --- |
 מבוסס על:  ״הצעצועים העזובים״ מאת ג'יימס סטיבנסון
 הופק בידי:  קארן דיווידסון
 מדבבים:  בוב הוסקינס, ג'ואנה לאמלי/שלי תומפסון, קלמנט פרוד/בוב סשנס, אנדרו סאקס, קייט סאקס
 מדבבים בעברית:  מירב גרובר, אור אזולאי, אבי עברי, אלברט כהן, סער בדישי
 מדינה:  בריטניה
 חברת הפקה:  מרידיאן ברודקאסט
 הקרנת בכורה:  26 בדצמבר 1995 (סרט טלוויזיה)
 משך הקרנה:  25 דקות
 שפת הסרט:  אנגלית
 דף הסרט ב־IMDb
 
הצעצועים העזובים (באנגלית: the forgotten toys; מילולית: "הצעצועים שנשכחו") היא סדרת אנימציה בריטית לילדים, שמשלבת אלמנטים מסוגת הקומדיה והמותחן. לסדרה 26 פרקים, והיא מבוססת על סדרת ספרים, שהחלה להופיע ב-1995 בבריטניה וב-1998 בארצות הברית. הסדרה שודרה בישראל בטלוויזיה החינוכית בשנת 1998 ובערוץ הופ! בשנת 2002.
הדמויות הראשיות הן בובה ("חני") ודוב צעצוע ("דובי"), ודיבבו אותן בעברית בהתאמה, אור אזולאי ומירב גרובר. את יתר הדמויות הגבריות דיבבו מומי לוי ויוסי וידר, ואת הנשיות דיבבה לירז ברגמן.
בסדרה המקורית נקרא הדוב "טדי" ודיבב אותו בוב הוסקינס, והבובה נקראה "אנני" ודיבבה אותה ג'ואנה לאמלי.
תקציר העלילה

דובי הוא דוב מוזנח, קנטרן ועצבני. הוא שונא כרובי ניצנים, אותם הוא פוגש פעמים רבות במהלך הסדרה. חני היא בובת בד פשוטה בעלת צמות, והיא המובילה והאחראית מבין השניים. הם נשכחו בשדה התעופה, ולאורך כל הסדרה הם מחפשים את ביתם ואת המשפחה שהחזיקה בהם. הבובות נפגשות בדמויות שונות ובהרפתקאות עצובות ומאתגרות.
בסיום כל פרק הבובות ממשיכות לצעוד בשביל הארוך כממשיכות בדרכם הבלתי-נודעת, לרקע מנגינת כיסופים.
הסרט

שנתיים לפני עליית הסדרה, שודר בבריטניה סרט טלוויזיה קצר המבוסס על אותה סדרת ספרים. בתחילת הסרט נראים דובי וחני זרוקים בפחי האשפה, משום שבעליהם עברו לשחק במשחקים אלקטרונים (אנ') והשליכו אותם בחוסר עניין. ידוע כי בעליהם לא גרו באותו בית. כתוצאה מכך, דובי וחני, בעזרתו של כלב קשיש בשם מוקי, יוצאים למסע כשבסופו הם מגיעים לבית ספר, ובו הם מוצאים ילדים שהופכים להיות הבעלים החדשים שלהם.
הסרט היווה פיילוט לסדרה, ובעקבות הצלחתו והביקורות החיוביות שקיבל, אושרה הפקת הסדרה. בהתאם, הפרק הראשון בסדרה נקרא "עזובים בשנית". הסרט שודר בישראל בטלוויזיה החינוכית.
ביקורות

הסדרה זכתה בפרסים חשובים[דרושה הבהרה] בתחרויות בארצות הברית. מבקרים ופרשנים העירו על מזגה העצוב והדרמטי, שאינו אופייני לסדרות לילדים. עם זאת, מבקרים כתבו שלסדרה אופי חיובי והיא מהווה חומר חינוכי איכותי לילדים. בעיתון דיילי מייל נכתב: "סרט[דרושה הבהרה] מלא בדמע, מלא בפיתולים והרפתקאות, ברגעים דרמטיים... הנמרחים כנקניק ארוך ועצוב".[דרוש מקור] בדיילי טלגרף היא תוארה כ"מעשיה חגיגית וקסומה לילדים".[דרוש מקור]
קורניצ'לו

קורניצ'לו אדום
קורניצלו כסוף.
קורניצלו (באיטלקית cornicello מבוטא: [korniˈtʃɛllo]) או קורנו פורצ'ונה (corno portafortuna, מילולית "קרן מביאה מזל" באיטלקית) הוא קמע איטלקי הנענד כדי להגן מפני עין הרע. באופן היסטורי השתמשו בו כדי לעודד פריון וכוח גברי. בנפוליטנית קוראים לקמע curniciello. הקמע מכונה לפעמים גם הקרן האיטלקית.
הקורניצ'לו נענד לרוב על ידי גברים איטלקים באזור קמפניה, כמו גם לאציו, אפוליה, בזיליקטה, ובמידה פחותה יותר בסיציליה ובקלבריה. ניתן למצוא אותו גם בקרב צאצאים של מהגרים איטלקים.
תנועת ידיים

ייתכן ותנועת יד הנהוגה באיטליה כנגד עין הרע המכונה 'המאנו קורנוטה או "יד קרניים" קשורה לקורנו. מחווה זו מבוצעת כשהיד מפולסת או מופנית כלפי מטה, או לפחות מעט כלפי מטה, בדרך כלל בתנועת סיבוב או תנודה.
הערות שוליים

↑  Maberry, Jonathan and Janice Gable Bashman (בספטמבר 2010). Wanted Undead Or Alive: Vampire Hunters and Other Kick-Ass Enemies of Evil. New York, NY: Kensington Publishing Corp. pp. 165–166. ISBN 978-0-8065-2821-2. {{cite book}}:  (עזרה)
משפחת אוקטובר (סדרת טלוויזיה)

| --- | --- |

 מבוסס על:  October Faction 
 סוגה:  מדע בדיוני, סדרת טלוויזיה פנטזיה 
 ארץ מקור:  ארצות הברית 
 מספר עונות:  1 
 מספר פרקים:  10 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  23 בינואר 2020 – 31 במרץ 2020 
 קישורים חיצוניים
 אתר רשמי
 דף התוכנית ב-IMDb
 
משפחת אוקטובר (באנגלית: October Faction) היא סדרת טלוויזיה מסוגת דרמה על טבעית אמריקאית, שנוצרה על ידי דמיאן קינדלר, המבוססת על סדרת הקומיקס באותו השם מאת סטיב ניילס ודמיאן וורם. הסדרה הוקרנה בבכורה בנטפליקס ב-23 בינואר 2020. בסדרה מככבים תמרה טיילור, ג'יי סי מקנזי, אורורה בורגהארט, גבריאל דארקו, וונדי קרוסון, מייגן פולווס וסטיבן מק'טי. במרץ 2020, הסדרה בוטלה לאחר עונה אחת.
עלילה

עלילת הסדרה עוקבת אחר סיפורם של זוג ציידי מפלצות, פרד ודלוריס אלן, וילדיהם התאומים בגיל ההתבגרות, ג'וף וויו. לאחר מותו של אביו של פרד, סמואל, המשפחה מחליטה לחזור לעיר הולדתה ברינגטון-און-הדסון כדי לארגן את ההלוויה. רדוף זיכרונות ילדות על מות אחיו והוויכוחים הבלתי פוסקים עם הוריו על חוסר ההתאמה שלו ובחירתו בנשים, פרד נדחה על ידי ביתו. עד מהרה הילדים מתחילים להראות נטיות על טבעיות. במהלך סיאנס מאולתר לויו יש חזיונות של יצור עם שיער ארוך כבול לקרקעית הים הנאבק להשתחרר. אחיה ג'וף חושף בטעות את הסוד העמוק והאפל ביותר של מורה על אשתו מול חבריו לכיתה. שניהם זוכים ללעג על ידי הקליקים הפופולריים על היותם אאוטסיידרים.
פרד ודלוריס חוברים לפרסידיו, ארגון סודי שמוטל עליו להגן על האנושות מפני מפלצות. עליהם להסתיר את זהותם מתושבי העיר ולהיראות כמי שחיים חיים נורמליים. זה מתגלה כקשה מההתחלה כאשר דברים מוזרים מתחילים להתרחש בעיירה הקטנה והמנומנמת.
ליהוק > תפקידים ראשיים

תמרה טיילור – דלריס אלן, ציידת על טבעית שהיא חלק מארגון סודי המכונה "פרסידיו"
ג'יי סי מקנזי – פרד אלן, בעלה של דלוריס וצייד על-טבעי של פרסידיו שהגיע ממשפחה של ציידים על-טבעיים של פרסידיו
אורורה בורגארט – ויו אלן, בתם המתבגרת של דלוריס ופרד
גבריאל דארקו – ג'וף אלן, בנם של דלוריס ופרד המתבגר והתאום של ויו
מקסים רוי – אליס הארלו, קוסמת שצדה את האלנס
סטיבן מקאטי – סמואל אלן, אביו של פרד שנחשב מת
וונדי קרוסון – מגי אלן, אמו של פרד וארכיונאית פרסידיו בדימוס
מייגן פולווס – אדית מורלנד, ראש ארגון פרסידיו
ליהוק > תפקידי משנה

אנוון או'דריסקול – קאתי מקדונלד, חברתה של ויו
ניקולה קוריה-דמוד – ג'ינה פרננדס, השריף המקומי של ברינגטון-און-הדסון וחברה של דלוריס
שרה וייסגלס – מדיסון סנט קלייר, חברה לשעבר של ויו וקתי
פראנה אקילה – פיליפ מישרה, ספורטאי, ביריון בית הספר והומו בתוך הארון
מישל נולדן – האנה מרסר, סוכנת פרסידיו ופילגשו של פרד
דיו עדה – משה
רובין דאן – וודי מרקהאם, סגן השריף של ברינגטון און הדסון
צ'ארלס ונדרווארט – פרד הצעיר
טבטה שימנוביץ' – דלורי הצעירה
הפקה

ב-28 בספטמבר 2018, פורסם כי נטפליקס הזמינה סדרה לעונה ראשונה המורכבת מעשרה פרקים. דמיאן קינדלר, מייגן פולווס, מינה שום ודייוויד פרייזי ביימו כמה פרקים. הסדרה נוצרה על ידי דמיאן קינדלר ששימש גם ככותב ומפיק בפועל. מפיקים בפועל נוספים אמורים היו ג'יימס ת'ורפ, סטיב ניילס, תומאס וולדן, אריק בירנברג, ג'ורג' סטריטון ומליסה בלייק. חברות הפקה המעורבות בסדרה כוללות את High Park Entertainment ו-IDW Publishing. ב-30 במרץ 2020, נטפליקס ביטלה את הסדרה לאחר עונה אחת, אך במרץ 2021 חודשה לעונה שנייה.
הפקה > ליהוק

זמן מה לאחר ההכרזה על הזמנת הסדרה, אושר שתמרה טיילור, ג'יי סי מקנזי, אורורה בורגהארט, גבריאל דארקו, וונדי קרוסון, מייגן פולווס וסטיבן מק'טי יככבו בסדרה. באוקטובר 2018 לוהק מקסים רוי לתפקיד חוזר.
הפקה > צילומים

הצילומים לעונה הראשונה התקיימו בקיימברידג', אונטריו מספטמבר עד דצמבר 2018.
הקרנה

ב-8 בינואר 2020, נטפליקס פרסמה את הטריילר הרשמי של הסדרה.
ביקורות

באתר Rotten Tomatoes, הסדרה מחזיקה בדירוג של 33% עם דירוג ממוצע של 5.5/10, על סמך 6 ביקורות.
הערות שוליים

↑  See What's Next [@seewhatsnext] (11 בדצמבר 2019). "New Year, New Titles from the final season of #AnneWithAnE to movies like Inception, A Cinderella Story, and The Bling Ring...Here's everything coming to Netflix US in January!" (Tweet) (באנגלית). נבדק ב-11 בדצמבר 2019 – via Twitter. {{cite web}}:  (עזרה)
↑  Sippell, Margeaux (30 במרץ 2020). "Netflix Cancels 'V-Wars' and 'October Faction' After 1 Season". The Wrap. נבדק ב-30 במרץ 2020. {{cite web}}:  (עזרה)
1 2 3 4 5  "The October Faction – Showatch". The Futon Critic. נבדק ב-20 בדצמבר 2019. {{cite web}}:  (עזרה)
↑  "Netflix adds three new series to thrilling sci-fi drama slate including THE I-LAND, OCTOBER FACTION and WARRIOR NUN". Netflix Media Center. 28 בספטמבר 2018. נבדק ב-19 במרץ 2019. {{cite web}}:  (עזרה)
↑  Andreeva, Nellie (28 בספטמבר 2018). "'The I-Land' Starring Kate Bosworth, Natalie Martinez & Alex Pettyfer Among 3 Sci-Fi Series Ordered By Netflix". {{cite web}}:  (עזרה)
↑  Otterson, Joe (28 בספטמבר 2018). "Netflix Orders Three Sci-Fi Shows, Including Kate Bosworth Produced 'I-Land'". Variety. נבדק ב-13 ביולי 2019. {{cite web}}:  (עזרה)
↑  Stewart Atkinson, October Faction Season 2 Release Date, Cast, News, and More, Whenetflix Com, ‏2 בפברואר 2021
↑  Petski, Denise (12 באוקטובר 2018). "'October Faction': Tamara Taylor & J.C. MacKenzie To Lead Cast Of Netflix Sci-Fi Series". {{cite web}}:  (עזרה)
↑  Petski, Denise (16 באוקטובר 2018). "'October Faction': Maxim Roy To Recur In Netflix Sci-Fi Series". {{cite web}}:  (עזרה)
↑  Booth, Laura (13 בספטמבר 2018). "New Netflix series films in Cambridge". The Record. נבדק ב-13 ביולי 2019. {{cite web}}:  (עזרה)
↑  Nolan, L.D. (8 בינואר 2020). "October Faction: Netflix's First Trailer Leans Into Horror (Excl)". Comic Book Resources. נבדק ב-8 בינואר 2020. {{cite web}}:  (עזרה)
↑  "October Faction: Season 1 (2020)". Rotten Tomatoes. נבדק ב-30 במרץ 2020. {{cite web}}:  (עזרה)
אלדורדו (סרט, 1963)

| --- | --- |
עטיפת הסרט
עטיפת הסרט
 בימוי:  מנחם גולן
 הופק בידי:  מרדכי נבון
 תסריט:  מנחם גולן, אמציה חיוני, ליאו פילר
 עריכה:  נלי גלעד
 שחקנים ראשיים:  חיים טופול, גילה אלמגור, יוסי ידין, שייקה אופיר
 מוזיקה:  יוחנן זראי
 צילום:  ניסים לאון (ניצ'ו)
 מדינה:  ישראל
 הקרנת בכורה:  1963
 שפת הסרט:  עברית
 סוגה:  סרט בית משפט 
 פרסים:  פרס כינור דוד
 דף הסרט ב־IMDb
 
אלדורדו הוא סרט ישראלי מ-1963 בבימויו של מנחם גולן על פי ספרו ומחזהו של יגאל מוסינזון שהועלה בהצלחה חסרת תקדים לאותן שנים בתיאטרון "האהל" ב-1955. זהו סרטו הראשון של גולן כבמאי ואף זיכה אותו בפרס כינור דוד באותה שנה.